„Изпързаляй лятото” е единственото по рода си събитие на открито в България, заради което вече се надига бурно морско вълнение в град Царево. Идеята на фестивала „Изпързаляй лятото” е да весели гостите на града от сутрин до вечер, при това в три поредни дни – от 17 до 19 юли. Над 5 000 души дневно се очаква да посетят най-мащабния фестивал на годината, който се превзе целия залив „Мичурин”.
За събитието на годината са подготвени многобройни DJ партита и водни атракциони, като воден батут и най-дългата водна пързалка в страната, която вече се пусна по улицата над пристанище „Мичурин” и вечерите ще е осветена.
Водна пързалка, boat party, Big Blob /скачане на батут в открито море/, сърф демонстрации, скокове във вода, wakeboard, плажни спортове и музикална сцена за изпълнители и диджеи очакват жителите и гостите на Царево за най-забавното лятно преживяване  на годината по Южното Черноморие.
И да не забравяме - ярки нощни партита под открито небе с невероятните диджеи на Hacienda beach club - DJ Mr. K и DJ DIMO BG!
За търсачите на екстремни преживявания е изградена рамка за скокове с колела в морето, а опитни сърфисти демонстрират сложни трикове и раздават безценни уроци – възможност, която не е за изпускане.
За добрия тон и отлично настроение имат грижата и едни от най-известните изпълнители у нас – Део и Играта.

